Gangnihessou

Do-Aklin kavi Gangnihessou (Ganye Hessou) kavi Dogbari yin ahọlu tintan to ahọlu wiawe Danhomẹ (Dahomey) tọn lẹ mẹ to whèyihọ-waji Aflika tọn. Gangnihessou na ko duahọlu to nudi gblagbla owhe 1620 tọn mẹ. Dopo to yẹhiadonu etọn lẹ mẹ wẹ ohẹ̀ de he nọ yin "gangnihessou", sọgbe hẹ yinkọ etọn. Yẹhiadonu etọn devo lẹ wẹ ohún de, po opò he nọ yin yiyizan nado yàngbe lẹ po. E tindo visunnu de he nọ yin Dakodonou, mẹhe  yin ahọlu de ga. Whenuhokàntọ delẹ lẹndo Gangnihessou ma yin ahọlu de na taun tọn. Kakatimọ, Gangnihessou na ko deanana gbẹtọ lẹ gbọn ayinamẹ nina nọvisunnu etọn dali. Nususu lẹ wẹ ma yin yinyọnẹn gando Gangnihessou go podọ suhugan nuhe yin yinyọnẹn lẹ tọn nọ bẹ otangblo lẹ hẹn, amọ́ mẹsusu to paa mẹ wẹ dọdọ e sawhe do Agbomẹ (Abomey) to 1620 po gbẹtọgun daho de he yin omẹ Aja tọn lẹ sọn Alada.

 Alọdlẹndonu lẹ